**Skabelsesmyten:**

**Verdens skabelse (1.Mosebog, kap. 1 + kap. 2, GT, Bibelen)**

[v1](javascript:%20ShowBibleChapterNotes('note1');)  I begyndelsen skabte Gud himlen og jorden.

[v2](javascript:%20ShowBibleChapterNotes('note2');)  Jorden var dengang tomhed og øde, der var mørke over urdybet, og Guds ånd svævede over vandene.

[v3](javascript:%20ShowBibleChapterNotes('note3');)  Gud sagde: »Der skal være lys!« Og der blev lys. [v4](javascript:%20ShowBibleChapterNotes('note4');)  Gud så, at lyset var godt, og Gud skilte lyset fra mørket. [v5](javascript:%20ShowBibleChapterNotes('note5');)  Gud kaldte lyset dag, og mørket kaldte han nat. Så blev det aften, og det blev morgen, første dag.

[v6](javascript:%20ShowBibleChapterNotes('note6');)  Gud sagde: »Der skal være en hvælving i vandene; den skal skille vandene!« Og det skete; [v7](javascript:%20ShowBibleChapterNotes('note7');)  Gud skabte hvælvingen, som skilte vandet under hvælvingen fra vandet over hvælvingen. [v8](javascript:%20ShowBibleChapterNotes('note8');)  Gud kaldte hvælvingen himmel. Så blev det aften, og det blev morgen, anden dag.

[v9](javascript:%20ShowBibleChapterNotes('note9');)  Gud sagde: »Vandet under himlen skal samle sig på ét sted, så det tørre land kommer til syne!« Og det skete. [v10](javascript:%20ShowBibleChapterNotes('note10');)  Gud kaldte det tørre land jord, og det sted, hvor vandet samlede sig, kaldte han hav. Gud så, at det var godt.

[v11](javascript:%20ShowBibleChapterNotes('note11');)  Gud sagde: »Jorden skal grønnes: Planter, der sætter frø, og alle slags frugttræer, der bærer frugt med kerne, skal være på jorden.« Og det skete; [v12](javascript:%20ShowBibleChapterNotes('note12');)  jorden frembragte grønt, alle slags planter, der sætter frø, og alle slags træer, der bærer frugt med kerne. Gud så, at det var godt. [v13](javascript:%20ShowBibleChapterNotes('note13');)  Så blev det aften, og det blev morgen, tredje dag.

[v14](javascript:%20ShowBibleChapterNotes('note14');)  Gud sagde: »Der skal være lys på himmelhvælvingen til at skille dag fra nat. De skal tjene som tegn til at fastsætte festtider, dage og år, [v15](javascript:%20ShowBibleChapterNotes('note15');)  og de skal være lys på himmelhvælvingen til at oplyse jorden!« Og det skete; [v16](javascript:%20ShowBibleChapterNotes('note16');)  Gud skabte de to store lys, det største til at herske om dagen, det mindste til at herske om natten, og stjernerne. [v17](javascript:%20ShowBibleChapterNotes('note17');)  Gud satte dem på himmelhvælvingen til at oplyse jorden, [v18](javascript:%20ShowBibleChapterNotes('note18');)  til at herske om dagen og om natten og til at skille lys fra mørke. Gud så, at det var godt. [v19](javascript:%20ShowBibleChapterNotes('note19');)  Så blev det aften, og det blev morgen, fjerde dag.

[v20](javascript:%20ShowBibleChapterNotes('note20');)  Gud sagde: »Vandet skal vrimle med levende væsener, og fugle skal flyve over jorden oppe under himmelhvælvingen!« Og det skete; [v21](javascript:%20ShowBibleChapterNotes('note21');)  Gud skabte de store havdyr og alle slags levende væsener, der rører sig og vrimler i vandet, og alle slags vingede fugle. Gud så, at det var godt. [v22](javascript:%20ShowBibleChapterNotes('note22');)  Og Gud velsignede dem og sagde: »Bliv frugtbare og talrige, og opfyld vandet i havene! Og fuglene skal blive talrige på jorden!« [v23](javascript:%20ShowBibleChapterNotes('note23');)  Så blev det aften, og det blev morgen, femte dag.

[v24](javascript:%20ShowBibleChapterNotes('note24');)  Gud sagde: »Jorden skal frembringe alle slags levende væsener, kvæg, krybdyr og alle slags vilde dyr!« Og det skete; [v25](javascript:%20ShowBibleChapterNotes('note25');)  Gud skabte alle slags vilde dyr, al slags kvæg og alle slags krybdyr. Gud så, at det var godt.

[v26](javascript:%20ShowBibleChapterNotes('note26');)  Gud sagde: »Lad os skabe mennesker i vort billede, så de ligner os! De skal herske over havets fisk, himlens fugle, kvæget, alle de vilde dyr og alle krybdyr, der kryber på jorden.« [v27](javascript:%20ShowBibleChapterNotes('note27');)  Gud skabte mennesket i sit billede; i Guds billede skabte han det, som mand og kvinde skabte han dem. [v28](javascript:%20ShowBibleChapterNotes('note28');)  Og Gud velsignede dem og sagde til dem: »Bliv frugtbare og talrige, opfyld jorden, og underlæg jer den; hersk over havets fisk, himlens fugle og alle dyr, der rører sig på jorden!« [v29](javascript:%20ShowBibleChapterNotes('note29');)  Gud sagde: »Nu giver jeg jer alle planter, der sætter frø, på hele jorden og alle træer, der bærer frugt med kerne. Dem skal I have til føde. [v30](javascript:%20ShowBibleChapterNotes('note30');)  Til alle de vilde dyr og til alle himlens fugle, ja, til alt levende, der rører sig på jorden, giver jeg alle grønne planter som føde.« Og det skete. [v31](javascript:%20ShowBibleChapterNotes('note31');)  Gud så alt, hvad han havde skabt, og han så, hvor godt det var. Så blev det aften, og det blev morgen, den sjette dag.

v1  Således blev himlen og jorden og hele himlens hær fuldendt. [v2](javascript:%20ShowBibleChapterNotes('note1');)  På den syvende dag var Gud færdig med det arbejde, han havde udført, og på den syvende dag hvilede han efter alt det arbejde, han havde udført. [v3](javascript:%20ShowBibleChapterNotes('note2');)  Gud velsignede den syvende dag og helligede den, for på den dag hvilede han efter alt det arbejde, han havde udført, da han skabte.

v4  Det var himlens og jordens skabelseshistorie.

**Adam og Eva (1. Mosebog, kap. 2, vers 5-25, GT, Bibelen)**

Dengang Gud Herren skabte jord og himmel, v5  var der endnu ingen buske på jorden, og ingen planter var spiret frem, for Gud Herren havde ikke ladet det regne på jorden, og der var ingen mennesker til at dyrke agerjorden, v6  men en kilde brød frem af jorden og vandede hele agerjorden. [v7](javascript:%20ShowBibleChapterNotes('note3');)  Da formede Gud Herren mennesket af jord og blæste livsånde i hans næsebor, så mennesket blev et levende væsen.

v8  Gud Herren plantede en have i Eden ude mod øst, og der satte han det menneske, han havde formet. [v9](javascript:%20ShowBibleChapterNotes('note4');)  Gud Herren lod alle slags træer, der var dejlige at se på og gode at spise af, vokse frem af jorden, også livets træ midt i haven og træet til kundskab om godt og ondt.

[v10](javascript:%20ShowBibleChapterNotes('note5');)  I Eden udsprang en flod, der vandede haven. Udenfor delte den sig og blev til fire strømme. [v11](javascript:%20ShowBibleChapterNotes('note6');)  Den første hedder Pishon; den snor sig gennem hele landet Havila, hvor der er guld. [v12](javascript:%20ShowBibleChapterNotes('note7');)  Guldet i det land er fint; der er også bedellium og shoham-sten. [v13](javascript:%20ShowBibleChapterNotes('note8');)  Den anden flod hedder Gihon; den snor sig gennem hele landet Nubien. [v14](javascript:%20ShowBibleChapterNotes('note9');)  Den tredje flod hedder Tigris; den løber øst for Assur. Den fjerde flod er Eufrat.

v15  Gud Herren tog mennesket og satte ham i Edens have, for at han skulle dyrke og vogte den. [v16](javascript:%20ShowBibleChapterNotes('note10');)  Men Gud Herren gav mennesket den befaling: »Du må spise af alle træerne i haven. [v17](javascript:%20ShowBibleChapterNotes('note11');)  Men træet til kundskab om godt og ondt må du ikke spise af, for den dag du spiser af det, skal du dø!«

[v18](javascript:%20ShowBibleChapterNotes('note12');)  Gud Herren sagde: »Det er ikke godt, at mennesket er alene. Jeg vil skabe en hjælper, der svarer til ham.« v19  Så formede Gud Herren alle de vilde dyr og alle himlens fugle af jord, og han førte dem til mennesket for at se, hvad han ville kalde dem, og det, mennesket kaldte de levende væsener, blev deres navn. v20  Sådan gav mennesket alt kvæget, himlens fugle og alle de vilde dyr navn, men han fandt ikke en hjælper, der svarede til ham.

[v21](javascript:%20ShowBibleChapterNotes('note13');)  Da lod Gud Herren en tung søvn falde over Adam, og mens han sov, tog han et af hans ribben og lukkede til med kød. [v22](javascript:%20ShowBibleChapterNotes('note14');)  Af det ribben, Gud Herren havde taget fra Adam, byggede han en kvinde og førte hende til Adam. [v23](javascript:%20ShowBibleChapterNotes('note15');)  Da sagde Adam:

      »Nu er det ben af mine ben

      og kød af mit kød.

      Hun skal kaldes kvinde,

      for af manden er hun taget.«

[v24](javascript:%20ShowBibleChapterNotes('note16');)  Derfor forlader en mand sin far og mor og binder sig til sin hustru, og de bliver ét kød.

v25  Adam og hans kvinde var nøgne, men de skammede sig ikke.

**Syndefaldsmyten/Problemmyten**

**Syndefaldet og uddrivelsen af Edens have (1. Mosebog, kap. 3, vers 1-24).**

[v1](javascript:%20ShowBibleChapterNotes('note1');)  Slangen var det snedigste af alle de vilde dyr, Gud Herren havde skabt, og den spurgte kvinden: »Har Gud virkelig sagt, at I ikke må spise af træerne i haven?« [v2](javascript:%20ShowBibleChapterNotes('note2');)  Kvinden svarede slangen: »Vi må gerne spise af frugten på træerne i haven, [v3](javascript:%20ShowBibleChapterNotes('note3');)  men frugten på det træ, der står midt i haven, har Gud sagt, at vi ikke må spise af og ikke røre ved, for ellers skal vi dø.« [v4](javascript:%20ShowBibleChapterNotes('note4');)  Men slangen sagde til kvinden: »Vist skal I ikke dø! [v5](javascript:%20ShowBibleChapterNotes('note5');)  Men Gud ved, at den dag I spiser af den, bliver jeres øjne åbnet, så I bliver som Gud og kan kende godt og ondt.« [v6](javascript:%20ShowBibleChapterNotes('note6');)  Kvinden så, at træet var godt at spise af og tiltrækkende at se på, og at det også var godt at få indsigt af, og hun tog af frugten og spiste. Hun gav den også til sin mand, der var hos hende, og han spiste. [v7](javascript:%20ShowBibleChapterNotes('note7');)  Da åbnedes deres øjne, og de opdagede, at de var nøgne. Derfor syede de figenblade sammen og bandt dem om livet.

[v8](javascript:%20ShowBibleChapterNotes('note8');)  Ved aftenstid hørte de Gud Herren gå rundt i haven. Da gemte Adam og hans kvinde sig for Gud Herren mellem havens træer. v9  Gud Herren kaldte på Adam: »Hvor er du?« v10  og han svarede: »Jeg hørte dig i haven og blev bange, fordi jeg er nøgen, og så gemte jeg mig.« v11  Han spurgte: »Hvem har fortalt dig, at du er nøgen? Har du spist af det træ, jeg forbød dig at spise af?« v12  Adam svarede: »Kvinden, du satte hos mig, gav mig af træet, og så spiste jeg.« [v13](javascript:%20ShowBibleChapterNotes('note9');)  Gud Herren spurgte så kvinden: »Hvad er det, du har gjort?« Hun svarede: »Slangen forledte mig til at spise.«

[v14](javascript:%20ShowBibleChapterNotes('note10');)  Da sagde Gud Herren til slangen:

      »Fordi du har gjort dette,

      skal du være forbandet

      blandt alt kvæg

      og blandt alle vilde dyr.

      På din bug skal du krybe,

      og støv skal du æde,

      alle dine dage.

[v15](javascript:%20ShowBibleChapterNotes('note11');)  Jeg sætter fjendskab

      mellem dig og kvinden,

      mellem dit afkom og hendes:

      Hendes afkom skal knuse dit hoved,

      og du skal bide hendes afkom i hælen.«

[v16](javascript:%20ShowBibleChapterNotes('note12');)  Til kvinden sagde han:

      »Jeg vil gøre dit svangerskab

      plagsomt og pinefuldt,

      i smerte skal du føde børn.

      Du skal begære din mand,

      og han skal herske over dig.«

[v17](javascript:%20ShowBibleChapterNotes('note13');)  Til Adam sagde han:

      »Fordi du lyttede til din kvinde

      og spiste af det træ,

      jeg forbød dig at spise af,

      skal agerjorden være forbandet for din skyld;

      med møje skal du skaffe dig føden

      alle dine dage.

[v18](javascript:%20ShowBibleChapterNotes('note14');)  Tjørn og tidsel skal jorden lade spire frem til dig,

      og du skal leve af markens planter.

[v19](javascript:%20ShowBibleChapterNotes('note15');)  I dit ansigts sved

      skal du spise dit brød,

      indtil du vender tilbage til jorden,

      for af den er du taget.

      Ja, jord er du,

      og til jord skal du blive.«

[v20](javascript:%20ShowBibleChapterNotes('note16');)  Adam gav sin kvinde navnet Eva, for hun blev mor til alle mennesker. v21  Gud Herren lavede skindtøj til Adam og hans kvinde og gav dem det på. [v22](javascript:%20ShowBibleChapterNotes('note17');)  Og Gud Herren sagde: »Nu er mennesket blevet som en af os og kan kende godt og ondt. Bare det nu ikke rækker hånden ud og også tager af livets træ og spiser og lever evigt!« [v23](javascript:%20ShowBibleChapterNotes('note18');)  Så sendte Gud Herren dem ud af Edens have til at dyrke agerjorden, som de var taget af. [v24](javascript:%20ShowBibleChapterNotes('note19');)  Han jog mennesket ud, og øst for Edens have anbragte han keruberne og det lynende flammesværd til at vogte vejen til livets træ.

**Løsningsmyten**

**(Markusevangeliet, kap. 15 + 16, NT, Bibelen)**

**Jesus for Pilatus**

[v1](javascript:%20ShowBibleChapterNotes('note1');)  Straks om morgenen, da ypperstepræsterne havde taget deres beslutning sammen med de ældste og de skriftkloge og hele Rådet, lod de Jesus binde og førte ham hen og udleverede ham til Pilatus. [v2](javascript:%20ShowBibleChapterNotes('note2');)  Og Pilatus spurgte ham: »Er du jødernes konge?« Jesus svarede: »Du siger det selv.« [v3](javascript:%20ShowBibleChapterNotes('note3');)  Ypperstepræsterne anklagede ham voldsomt, [v4](javascript:%20ShowBibleChapterNotes('note4');)  og Pilatus spurgte ham igen: »Siger du ikke noget? Hør, hvor de anklager dig!« [v5](javascript:%20ShowBibleChapterNotes('note5');)  Men Jesus svarede ikke mere, så Pilatus undrede sig.

[v6](javascript:%20ShowBibleChapterNotes('note6');)  Under festen plejede han at løslade en fange efter folkets eget ønske. [v7](javascript:%20ShowBibleChapterNotes('note7');)  Der var en, som hed Barabbas, som sad fængslet sammen med de oprørere, der havde begået drab under oprøret. [v8](javascript:%20ShowBibleChapterNotes('note8');)  Folkeskaren gik nu op til Pilatus og begyndte at bede ham om at gøre, som han plejede. [v9](javascript:%20ShowBibleChapterNotes('note9');)  Han svarede dem: »Vil I have, at jeg skal løslade jer jødernes konge?« [v10](javascript:%20ShowBibleChapterNotes('note10');)  Han var nemlig klar over, at det var af misundelse, ypperstepræsterne havde udleveret ham. [v11](javascript:%20ShowBibleChapterNotes('note11');)  Men ypperstepræsterne opildnede folkeskaren til hellere at få Barabbas løsladt. [v12](javascript:%20ShowBibleChapterNotes('note12');)  Så tog Pilatus igen ordet og spurgte dem: »Hvad vil I så have, at jeg skal gøre med ham, som I kalder jødernes konge?« [v13](javascript:%20ShowBibleChapterNotes('note13');)  De råbte tilbage: »Korsfæst ham!« [v14](javascript:%20ShowBibleChapterNotes('note14');)  Pilatus spurgte dem: »Hvad ondt har han da gjort?« Men de råbte blot endnu højere: »Korsfæst ham!« [v15](javascript:%20ShowBibleChapterNotes('note15');)  Pilatus ville gerne gøre folkeskaren tilpas og løslod dem Barabbas, men lod Jesus piske og udleverede ham til at blive korsfæstet.

**Tornekroningen**

[v16](javascript:%20ShowBibleChapterNotes('note16');)  Soldaterne førte nu Jesus ind i gården, det vil sige statholderens borg, og sammenkaldte hele vagtstyrken. [v17](javascript:%20ShowBibleChapterNotes('note17');)  Så gav de ham en purpurkappe på, og de flettede en krone af torne og satte den på ham. [v18](javascript:%20ShowBibleChapterNotes('note18');)  Og de gav sig til at hilse ham: »Hil dig, jødekonge!« [v19](javascript:%20ShowBibleChapterNotes('note19');)  De slog ham i hovedet med en kæp og spyttede på ham og lagde sig på knæ og tilbad ham. [v20](javascript:%20ShowBibleChapterNotes('note20');)  Da de havde hånet ham, tog de purpurkappen af ham og gav ham hans egne klæder på. Så førte de ham ud for at korsfæste ham.

**Korsfæstelsen**

[v21](javascript:%20ShowBibleChapterNotes('note21');)  Og de tvang en mand, som kom forbi ude fra marken, til at bære hans kors. Det var Simon fra Kyrene, far til Alexander og Rufus.

[v22](javascript:%20ShowBibleChapterNotes('note22');)  De førte ham ud til stedet Golgata – det betyder Hovedskalsted. [v23](javascript:%20ShowBibleChapterNotes('note23');)  De ville give ham vin krydret med myrra, men han tog det ikke. [v24](javascript:%20ShowBibleChapterNotes('note24');)  Så korsfæstede de ham og delte hans klæder ved at kaste lod om, hvem der skulle have hvad. [v25](javascript:%20ShowBibleChapterNotes('note25');)  Det var den tredje time, da de korsfæstede ham. [v26](javascript:%20ShowBibleChapterNotes('note26');)  Og indskriften med anklagen imod ham lød: »Jødernes konge«. [v27](javascript:%20ShowBibleChapterNotes('note27');)  Sammen med ham korsfæstede de også to røvere, den ene på hans højre, den anden på hans venstre side. [v28](javascript:%20ShowBibleChapterNotes('note28');)   Således gik det skriftord i opfyldelse, som siger: »Og han blev regnet blandt lovbrydere.«

[v29](javascript:%20ShowBibleChapterNotes('note29');)  De, der gik forbi, spottede ham og rystede på hovedet og sagde: »Nå, du, som bryder templet ned og rejser det igen på tre dage, [v30](javascript:%20ShowBibleChapterNotes('note30');)  frels dig selv og stig ned fra korset!« [v31](javascript:%20ShowBibleChapterNotes('note31');)  Også ypperstepræsterne og de skriftkloge hånede ham på samme måde og sagde til hinanden: »Andre har han frelst, sig selv kan han ikke frelse. [v32](javascript:%20ShowBibleChapterNotes('note32');)  Kristus, Israels konge – lad ham nu stige ned fra korset, så vi kan se og tro!« Også de, der var korsfæstet sammen med ham, hånede ham.

**Jesu død**

[v33](javascript:%20ShowBibleChapterNotes('note33');)  Og da den sjette time kom, faldt der mørke over hele jorden indtil den niende time. [v34](javascript:%20ShowBibleChapterNotes('note34');)  Og ved den niende time råbte Jesus med høj røst: »Eloí, Eloí! lamá sabaktáni?« – det betyder: »Min Gud, min Gud! Hvorfor har du forladt mig?« [v35](javascript:%20ShowBibleChapterNotes('note35');)  Nogle af dem, som stod der og hørte det, sagde: »Hør, han kalder på Elias.« [v36](javascript:%20ShowBibleChapterNotes('note36');)  Så løb én hen og fyldte en svamp med eddike, satte den på en stang og gav ham noget at drikke, idet han sagde: »Lad os se, om Elias kommer og tager ham ned.« [v37](javascript:%20ShowBibleChapterNotes('note37');)  Men Jesus udstødte et højt skrig og udåndede. [v38](javascript:%20ShowBibleChapterNotes('note38');)  Og forhænget i templet flængedes i to dele, fra øverst til nederst. [v39](javascript:%20ShowBibleChapterNotes('note39');)  Da officeren, som stod lige over for ham, så, at han udåndede sådan, sagde han: »Sandelig, den mand var Guds søn.«

[v40](javascript:%20ShowBibleChapterNotes('note40');)  Der var også nogle kvinder, der så til på afstand, blandt dem Maria Magdalene og Maria, mor til Jakob den Lille og Joses, samt Salome; [v41](javascript:%20ShowBibleChapterNotes('note41');)  de havde fulgt ham og sørget for ham, da han var i Galilæa. Og der stod mange andre kvinder, som var draget op til Jerusalem sammen med ham.

**Gravlæggelsen**

[v42](javascript:%20ShowBibleChapterNotes('note42');)  Og da det nu var blevet aften, og det var forberedelsesdag, det vil sige dagen før sabbat, [v43](javascript:%20ShowBibleChapterNotes('note43');)  kom Josef fra Arimatæa, et fornemt rådsmedlem, som også ventede Guds rige. Han dristede sig til at gå ind til Pilatus og bad om at få Jesu legeme. [v44](javascript:%20ShowBibleChapterNotes('note44');)  Pilatus undrede sig over, at Jesus allerede var død, og tilkaldte officeren og spurgte ham, om Jesus havde været død længe. [v45](javascript:%20ShowBibleChapterNotes('note45');)  Da han havde fået det bekræftet af officeren, overlod han liget til Josef. [v46](javascript:%20ShowBibleChapterNotes('note46');)  Han købte et lagen og tog ham ned, svøbte ham i lagnet og lagde ham i en grav, som var hugget ud i klippen. Og han væltede en sten for indgangen til graven. [v47](javascript:%20ShowBibleChapterNotes('note47');)  Men Maria Magdalene og Maria, Joses' mor, så, hvor han blev lagt.

**Jesu opstandelse**

[v1](javascript:%20ShowBibleChapterNotes('note1');)  Da sabbatten var forbi, købte Maria Magdalene og Maria, Jakobs mor, og Salome vellugtende salver for at gå ud og salve ham. [v2](javascript:%20ShowBibleChapterNotes('note2');)  Meget tidligt om morgenen den første dag i ugen kommer de til graven, da solen var stået op. [v3](javascript:%20ShowBibleChapterNotes('note3');)  Og de sagde til hinanden: »Hvem skal vi få til at vælte stenen fra indgangen til graven?« [v4](javascript:%20ShowBibleChapterNotes('note4');)  Men da de så derhen, opdagede de, at stenen var væltet fra. For den var meget stor. [v5](javascript:%20ShowBibleChapterNotes('note5');)  Og da de kom ind i graven, så de en ung mand i hvide klæder sidde i den højre side, og de blev forfærdede. [v6](javascript:%20ShowBibleChapterNotes('note6');)  Men han sagde til dem: »Vær ikke forfærdede! I søger efter Jesus fra Nazaret, den korsfæstede. Han er opstået, han er ikke her. Se, dér er stedet, hvor de lagde ham! [v7](javascript:%20ShowBibleChapterNotes('note7');)  Men gå hen og sig til hans disciple og til Peter, at han går i forvejen for jer til Galilæa. Dér skal I se ham, som han har sagt jer det.« [v8](javascript:%20ShowBibleChapterNotes('note8');)  Og de gik ud og flygtede fra graven, for de var rystede og ude af sig selv. Og de sagde ikke noget til nogen, for de var bange.

**Den opstandne Jesus og disciplene**

[v9](javascript:%20ShowBibleChapterNotes('note9');)   Da Jesus var opstået tidligt om morgenen den første dag i ugen, viste han sig først for Maria Magdalene, som han havde drevet syv dæmoner ud af. [v10](javascript:%20ShowBibleChapterNotes('note10');)  Hun gik hen og fortalte det til dem, som havde været sammen med ham, og som nu klagede og græd. [v11](javascript:%20ShowBibleChapterNotes('note11');)  Men da de hørte, at han levede, og at hun havde set ham, troede de ikke på det.

[v12](javascript:%20ShowBibleChapterNotes('note12');)  Derefter viste han sig i en anden skikkelse for to af dem, mens de var på vej ud på landet. [v13](javascript:%20ShowBibleChapterNotes('note13');)  De gik også hen og fortalte det til de andre; men heller ikke dem ville de tro.

[v14](javascript:%20ShowBibleChapterNotes('note14');)  Til sidst viste han sig for de elleve selv, mens de sad til bords, og han bebrejdede dem deres vantro og hårdhjertethed, fordi de ikke havde troet dem, der havde set ham efter hans opstandelse. [v15](javascript:%20ShowBibleChapterNotes('note15');)  Så sagde han til dem: »Gå ud i alverden og prædik evangeliet for hele skabningen. [v16](javascript:%20ShowBibleChapterNotes('note16');)  Den, der tror og bliver døbt, skal frelses; men den, der ikke tror, skal dømmes. [v17](javascript:%20ShowBibleChapterNotes('note17');)  Og disse tegn skal følge dem, der tror: I mit navn skal de uddrive dæmoner, de skal tale med nye tunger, [v18](javascript:%20ShowBibleChapterNotes('note18');)  og de skal tage på slanger med deres hænder, og drikker de dødbringende gift, skal det ikke skade dem; de skal lægge hænderne på syge, så de bliver raske.«

[v19](javascript:%20ShowBibleChapterNotes('note19');)  Da Herren Jesus havde talt til dem, blev han taget op til himlen, og han satte sig ved Guds højre hånd. [v20](javascript:%20ShowBibleChapterNotes('note20');)  Men de drog ud og prædikede alle vegne, og Herren virkede med og stadfæstede ordet ved de tegn, som fulgte med.